كان في مرة شجرة تفاح كبيرة. كان في ولد صغير بيحب يتسلق لحد قمة الشجرة، ياكل التفاح ويلعب حواليها. مع مرور الوقت، الولد كبر. وبطل يلعب حواليها كل يوم. في يوم، الولد رجع وهو زعلان. الشجرة قالت "تعالى العب معايا". الولد رد "أنا مبقتش عيل". "أنا محتاج فلوس عشان أشتري لعب". الشجرة قالت "معنديش فلوس... بس تقدر تقطف كل التفاح بتاعي وتبيعه". الولد اتحمس جداً. قطف كل التفاح ومشي وهو مبسوط. الولد مرجعش بعد كده خالص.
في يوم، الولد رجع. الشجرة قالت بفرحة "تعالى العب معايا". "معنديش وقت للعب. محتاجين بيت لعيلتي". الشجرة قالت "تقدر تقطع فروعي". فالولد قطع كل فروع الشجرة ومشي وهو مبسوط. بس مرجعش بعد كده خالص.
تاني، الولد رجع وقال. "عايز اعمل _ عبر البحر. ممكن تديني مركب؟" "استخدم جذعي عشان تبني مركبك". فالولد قطع الجذع عشان يعمل مركب. راح يبحر ومظهرش لفترة طويلة. أخيراً، الولد رجع بعد ما ساب الشجرة لسنين كتير. الشجرة قالت بدموع "معلش يا ابني. مبقاش عندي حاجة أديهالك. الحاجة الوحيدة اللي فاضلة هي جذوري اللي بتموت".
"مش محتاج كتير دلوقتي، بس محتاج مكان أرتاح فيه. أنا تعبان بعد كل السنين دي". الولد رد.
"تمام! جذور الشجرة القديمة أحسن مكان للراحة. تعالى ارتاح معايا". الولد قعد والشجرة كانت مبسوطة وابتسمت بدموع.
ممكن تفتكر إن الولد قاسي مع الشجرة بس دي هي الطريقة اللي بنعامل بيها والدينا. الشجرة هي والدينا. لما كنا صغيرين، كنا بنحب نلعب معاهم. لما كبرنا، بنسيبهم، وبنرجعلهم بس لما نحتاج حاجة أو لما نكون في مشكلة. مهما نطلب، الوالدين بيدونا كل اللي عندهم وديماً مستنيينا في البيت.
الولد عمل بيته لعيلته عن طريق _.
قطف التفاح قطع كل فروع الشجرة قطع جذع الشجرة حفر جذور الشجرة الميتة